Úvod

Ruženec je jednou z najčastejších modlitieb za duše v očistci. Ochotne a s detskou dôverou zverujme našich zosnulých do orodovania Najsvätejšej Matky. Vďaka milosti viery prijímame, že zrnká ruženca sú akoby rukami Panny Márie, ktoré s láskou prijali Kristovo umučené telo a ktoré čakajú, aby v hodine smrti s materinskou nehou objali i každého z nás. A ak by sme po skončení pozemského života neboli pripravení na stretnutie s Bohom Otcom, celkom určite nás srdce Matky bude viesť aj cez očistec.

Cirkev si tak veľmi cení modlitbu ruženca, že ju obdarovala prísľubom plnomocných odpustkov. Na ich získanie sa treba pomodliť aspoň jednu zo štyroch častí a zachovať kontinuitu modlitby: individuálne pred Najsvätejšou sviatosťou, v spoločenstve veriacich v kostole alebo kaplnke, doma – v rodinnom kruhu. Pritom treba vysloviť tajomstvá a pridať aspoň krátke zamyslenia. Treba splniť aj obvyklé podmienky na získanie odpustkov: stav posväcujúcej milosti (spoveď, sväté prijímanie), nepripútanosť k žiadnemu hriechu (ani ľahkému), modlitba na úmysly pápeža.

Koniec ukážky